APSTIPRINĀTS

 AS “Daugavpils satiksme” iepirkumu komisijas sēdē

2023.gada 10.janvārī (Protokols Nr.2)

**Iepirkuma dokumentācija**

**iepirkumam „****Kredīta piešķiršanas pakalpojums AS “Daugavpils satiksme” vajadzībām”,**

**identifikācijas nr. ASDS/2023/2**

1. **Pasūtītāja kontaktinformācija:**

|  |  |
| --- | --- |
| Pasūtītājs | AS „Daugavpils satiksme” |
| Reģ. Nr. | 41503002269 |
| Adrese | 18.Novembra iela 183, Daugavpils, LV-5417 |
| Tālruņa numurs | +371 65433632 |
| E-pasta adrese | info@dsatiksme.lv  |
| Darba laiks | pirmdiena, otrdiena, trešdiena, ceturtdiena |  8:00 – 12:00, 12:45 – 17:00 |
| piektdiena |  8:00 – 12:00, 12:45 – 15:45 |
| Kontaktpersona tehniskajos jautājumos | AS “Daugavpils satiksme” galvenā grāmatvede Tatjana Pavlova, tālr.+371 28262113 |
| Kontaktpersona juridiskajos jautājumos | AS “Daugavpils satiksme” iepirkumu speciāliste Tatjana Kraševska, tālr.+371 20027188 |

1. **Iepirkuma priekšmets** ir ilgtermiņa kredīta piešķiršanas pakalpojumi ar mērķi saņemt finansējumu, lai veiktu AS “Daugavpils satiksme” elektroautobusu uzlādes stacijas uzstādīšanu un nodošanu ekspluatācijā Kārklu ielā 24, Daugavpilī (t.sk. autoruzraudzība un būvuzraudzība).
2. **Iepirkuma priekšmeta CPV kods** – 66113000-5 (kredītu piešķiršanas pakalpojumi).
3. **Kredīta izsniegšanas nosacījumi (tehniskā specifikācija):**
	1. aizdevuma apjoms – pamatsumma EUR 340 000.00 (trīs simti četrdesmit tūkstoši *euro*);
	2. aizdevuma nodrošinājums – aizņēmējam piederošs nekustamais īpašums pēc adreses Kārklu ielā 24, Daugavpilī, kadastra numurs 0500 009 1501;
	3. aizdevuma likmi veido bāzes likmes 6 (sešu) mēnešu EURIBOR un bankas pievienotās likmes summa uz visu līguma izpildes laiku, kas netiks mainīta noslēgtā līguma darbības periodā;
	4. aizņēmējam ir tiesības neizmantot visu aizdevuma summu;
	5. aizdevuma termiņš ***–* 120 (viens simts divdesmit)** mēneši no aizdevuma līguma noslēgšanas;
	6. aizdevuma izsniegšana – vienā maksājumā uz aizņēmēja bankas kontu, 5 (piecu) darba dienu laikā pēc aizdevuma līguma parakstīšanas un hipotēkas nostiprināšanas Zemesgrāmatā;
	7. tiek plānots lineārais vai anuitātes (pēc aizņēmēja izvēles) maksājumu grafiks ar apmaksas termiņu ne agrāku par katra mēneša 20.datumu;
	8. piedāvājumam jāpievieno aizdevuma (kredīta) un Hipotēkas līguma projekti, kā arī lineārs un anuitātes maksājumu grafiki par visu periodu salīdzināšanai;
	9. aizdevējam ir izsniegta Finanšu un kapitāla tirgus komisijas licence (atļauja) kredītiestādes darbībai vai līdzvērtīga Eiropas savienības licence (atļauja).
4. **Prasības finanšu piedāvājumam:**
	1. finanšu piedāvājumu jāaizpilda atbilstoši iepirkuma dokumentācijas 1.pielikumā pievienotajai formai “Finanšu piedāvājums”;
	2. cenas jānosaka eiro (EUR) un tās tiek norādītas ar precizitāti 2 (divi) cipari aiz komata;
	3. finanšu piedāvājums jāparaksta personai, kura likumiski pārstāv pretendentu, vai ir pilnvarota pārstāvēt pretendentu šajā iepirkuma procedūrā.
5. Piedāvājuma izvēles kritērijs: piedāvājums ar viszemāko kopējo maksājamo summu.
6. **Piedāvājuma iesniegšanas prasības:** piedāvājumi (noskenētā veidā vai parakstīti ar drošu elektronisko parakstu) iesniedzami uz e-pastu info@dsatiksme.lv. **Piedāvājums jāiesniedz: līdz 31.01.2023. plkst. 10.00.**
7. Ja piedāvājums iesniegts pēc iepirkuma dokumentācijas 7.punktā norādītā piedāvājumu iesniegšanas termiņa beigām, to neizskata un nosūta atpakaļ pretendentam.
8. Gadījumā, ja pārbaudot pretendenta Finanšu piedāvājumu, ir konstatēts, ka finanšu piedāvājums ir neatbilstoši noformēts, AS „Daugavpils satiksme” ir tiesīga izslēgt pretendenta finanšu piedāvājumu no tālākas vērtēšanas.
9. **Pretendentu izslēgšanas nosacījumi:**
	1. Pasūtītājs tiesīgs izslēgt pretendentu no dalības iepirkuma procedūrā šādos gadījumos, ja:
		1. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem sabiedrisko pakalpojumu sniedzējs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes administrēšanas sistēmas pēdējās datu aktualizācijas datumā;
		2. ir pasludināts pretendenta maksātnespējas process, apturēta kandidāta vai pretendenta saimnieciskā darbība vai kandidāts vai pretendents tiek likvidēts;
		3. Pasūtītājs 10.1.1. un 10.1.2.punktā norādītos izslēgšanas noteikumus pārbauda publiskajās datu bāzēs. Gadījumā, ja pasūtītājs publiskajās datu bāzēs nevar iegūt 10.1.1. un 10.1.2.punktā norādīto informāciju par pretendentu, tad pasūtītājs pieprasa, lai pretendents 10 (desmit) dienu laikā iesniedz atbilstošas izziņas.

10.1.4. Pretendentam, ja tas ir reģistrēts ārvalstī vai ārvalstī ir tā pastāvīgā dzīvesvieta jāiesniedz:

* + - 1. ārvalsts kompetentas institūcijas izdotu izziņu, kas apliecina, ka pretendentam, nav pasludināts maksātnespējas process, apturēta pretendenta saimnieciskā darbība vai pretendents tiek likvidēts;
			2. ārvalsts kompetentas institūcijas izdotu izziņu, kas apliecina, ka pretendentam, ja tas ir reģistrēts ārvalstī vai ārvalstī ir tā pastāvīgā dzīvesvieta, attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*.

10.2. Ja pretendents vai personālsabiedrības biedrs (ja pretendents ir personālsabiedrība) atbilst šā iepirkuma dokumentācijā 10.1.2.p., 10.1.4.1.p minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas iepirkuma līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgto vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.

10.3. Ja pretendents neiesniedz skaidrojumu un pierādījumus, pasūtītājs izslēdz pretendentu no dalības iepirkuma procedūrā kā atbilstošu šā iepirkuma dokumentācijas 10.1.2., 10.1.4.1.p punktā minētajam izslēgšanas gadījumam.

10.4. Pasūtītājs izvērtē pretendenta vai personālsabiedrības biedra (ja pretendents ir personālsabiedrība) veiktos pasākumus un to pierādījumus, ņemot vērā noziedzīga nodarījuma vai pārkāpuma smagumu un konkrētos apstākļus. Pasūtītājs var prasīt attiecīgā noziedzīgā nodarījuma vai pārkāpuma jomā kompetentajai institūcijai atzinumu par pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē. Atzinumu nepieprasa, ja pasūtītājam ir pieejams vai pretendents ir iesniedzis attiecīgā noziedzīgā nodarījuma vai pārkāpuma jomā kompetentās institūcijas atzinumu par konkrētā pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē.

10.5. Ja pasūtītājs veiktos pasākumus uzskata par pietiekamiem uzticamības atjaunošanai un tādu pašu un līdzīgu gadījumu novēršanai nākotnē, tas pieņem lēmumu neizslēgt attiecīgo pretendentu no dalības iepirkuma procedūrā. Ja veiktie pasākumi ir nepietiekami, Pasūtītājs pieņem lēmumu izslēgt pretendentu no turpmākās dalības iepirkuma procedūrā.

10.6. Pasūtītājs pieņem pretendenta, katra pretendentu apvienības dalībnieka, katras personas, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, kā arī katra norādīta apakšuzņēmēja, kura sniedzamo pakalpojumu vērtība ir vismaz 10% no pakalpojumu līguma vērtības iesniegtais Eiropas vienotais iepirkuma procedūras dokuments, vērtējot tā saturu tiktāl, ciktāl tas nepieciešams, lai apliecinātu saskaņā ar iepirkuma dokumentācijas nosacījumiem izvirzītās kvalifikācijas prasības un izslēgšanas noteikumus. Šis dokuments ir pieejams aizpildīšanai - Eiropas vienotais iepirkuma dokuments pieejams Eiropas Komisijas mājaslapā: <https://ec.europa.eu/growth/tools-databases/espd>, kā arī *word* formātā Iepirkumu uzraudzības biroja mājaslapā.”

10.7. Attiecībā uz pretendentu, kuram būtu piešķiramas līguma slēgšanas tiesības, iepirkuma komisija Sabiedrisko pakalpojumu sniedzēju iepirkumu likuma 48.pantā noteiktajā kārtībā pārbauda Sabiedrisko pakalpojumu sniedzēju iepirkumu likuma 48.panta pirmajā daļā noteiktos pretendentu izslēgšanas gadījumus un Starptautisko un Latvijas Republikas nacionālo sankciju likuma 11.1pantā noteiktajā kārtībā pārbauda tajā noteiktos pretendentu izslēgšanas gadījumus.

11. Iepirkuma komisija var lūgt, lai pretendents vai kompetentas institūcijas papildina vai izskaidro dokumentus, kas iesniegti atbilstoši normatīvo aktu un šī iepirkuma dokumentācijas prasībām. Iepirkuma komisija šīs tiesības izmanto tikai attiecībā uz tiem dokumentiem, kas ir bijuši iekļauti piedāvājumā līdz piedāvājumu iesniegšanas termiņa beigām. Iepirkuma komisija nosaka termiņu, līdz kuram pretendentam jāsniedz atbilde.

12. Piedāvājums jāparaksta personai, kura likumiski pārstāv pretendentu, vai ir pilnvarota pārstāvēt pretendentu šajā iepirkuma procedūrā (**iesniedzot pilnvaru**).

13. Līdz iepirkuma līguma noslēgšanai, pasūtītājam ir tiesības izbeigt vai pārtraukt iepirkuma procedūru.

14. Pretendenta paziņojums par labojumu vai atsaukšanu ir jāsagatavo un jāparaksta atbilstoši tiem iepirkuma dokumentācijas noteikumiem, kas attiecas uz Piedāvājuma noformēšanu un iesniegšanu. Uz piedāvājuma attiecīgi atzīmējot “LABOJUMS” vai “ATSAUKŠANA”, un nosūtot uz e-pastu info@dsatiksme.lv.

Pielikumā: Finanšu piedāvājuma forma.

Pielikums

**FINANŠU PIEDĀVĀJUMS**

**iepirkumam „Kredīta piešķiršanas pakalpojums AS “Daugavpils satiksme” vajadzībām”,**

**identifikācijas Nr. ASDS/2023/2**

|  |
| --- |
| Pretendenta rekvizīti |
| Nosaukums |  |
| Reģ. numurs |  |
| Juridiskā adrese |  |
| Bankas nosaukums |  |
| Konta numurs |  |
| Tālruņa numurs |  |
| E-pasta adrese |  |

*(Pretendenta nosaukums, reģistrācijas Nr.)* ir iepazinies ar iepirkuma **„Kredīta piešķiršanas pakalpojums AS “Daugavpils satiksme” vajadzībām”, identifikācijas Nr.ASDS/2023/2,** dokumentācijas prasībām, un piedāvā pakalpojumu par šādu cenu:

|  |  |  |
| --- | --- | --- |
| **Nr.p.k.** | **Pakalpojuma nosaukums** | **Pretendenta piedāvājums visā Aizdevuma līguma periodā**  |
| 1. | Kredīta noformēšanas izdevumi (EUR) |  |
| 2. | Bankas pievienotā likme (%) |  |
| 3. | Kredīta maksājumu kopējāsumma 10 (desmit) gados (pamatsumma + fiksēta procentu likme + Euribor 6m)\* |  |
| **Kopējā maksājamā summa (EUR)** |  |

Ar savu parakstu apliecinām, ka piedāvāts pakalpojums pilnīgi atbilst tehniskās specifikācijas prasībām un pretendentam nav nodokļu parādu. Piedāvājumu paraksta persona, kura likumiski pārstāv Pretendentu, vai ir pilnvarota pārstāvēt Pretendentu (pielikumā pilnvara, *ja attiecināms*) šajā iepirkuma procedūrā.

Ar šī piedāvājuma iesniegšanu pretendents:

• apņemas sniegt pakalpojumu atbilstoši tehniskajās specifikācijas prasībām, piekrīt iepirkuma dokumentācijas izvirzītajām prasībām un garantē iepirkuma dokumentācijas izpildi, iepirkuma dokumentācijas noteikumi ir skaidri un saprotami;

• šis piedāvājums ir spēkā 120 (viens simts divdesmit) kalendāro dienu laikā un tas mums būs saistošs un var tikt apstiprināts jebkurā brīdī līdz noteiktā perioda beigām.

Pielikumā:

Aizdevuma (kredīta) un Hipotēkas līguma projekti, lineārais un anuitātes maksājumu grafiki par visu periodu salīdzināšanai uz \_\_ lp.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (amats, paraksts, v. uzvārds)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vieta) (datums)